Nový dokument Harryho a Meghan mal byť veľkolepým náhľadom do ich skutočného súkromia, ktorý mal odhaliť to, ako v kráľovskej rodine trpeli. No diváci vzhliadli ešte len prvé upútavky a už si vyslúžil množstvo kontroverzie. Najnovšie ich dokonca neváhali obviniť aj z klamstva.
Harry a Meghan – nový dokument budí kontroverziu už pred zverejnením
Netflix si mädlí ruky. Predstavitelia streamovacej spoločnosti už teraz tušia, že sa im pred koncom roka podarí zverejniť najsledovanejší trhák v ich histórii.
Najnovší dokument od Harryho a Meghan Markle bude mať premiéru až 8. decembra a doteraz zverejnili len dva trailery, napriek tomu sa momentálne nehovorí o ničom inom, pozrite si ho (video reuters):
Húf fotografov bol z premiéry Harryho Pottera
Každého zaujíma pozadie kráľovskej rodiny a teraz o tom majú hovoriť tí najpovolanejší. Manželia zjavne ešte stále cítia krivdu, preto ich nezastavilo ani niekoľko rozhovorov z tohto roka, ktoré sa najmä u Angličanov nestretli s takým pochopením. Nový dokument sa navyše ešte pred premiérou pohráva so svojou dôveryhodnosťou.
Autori seriálu chceli zdôrazniť to, ako bola najmä Meghan neustále prenasledovaná novinármi. Preto počas rozhovoru urobili prestrih na záber, na ktorom je veľkú húf fotografov, ktorí už netrpezlivo striehnu na svoje úlovky. No fanúšikom sa teraz podarilo zistiť, že táto fotka je v skutočnosti z premiéry jedného z filmov o Harrym Potterovi a manželia teda takémuto davu paparazzi nikdy nečelili. Všimnite si rovnaké stĺpy, a okolie z videa vyššie v porovnaní so zábermi z premiéry:
Úprimné alebo falošné slzy?
Druhou záležitosťou, ktorá zaujala z predstavených promo videí, boli slzy Meghan Markle. Keď rozprávala o svojom súkromí po prevalení ich vzťahu s Harrym, neubránila sa plaču. Tieto zábery možno na prvý pohľad vyzerajú dojímavo, ale nie všetci jej tento krátky citový výlev uverili. Angličania totiž nezabúdajú na to, čo bolo v minulosti jej povolanie.
Meghan často pôsobí tak, ako keby naďalej pokračovala v nejakej filmovej úlohe a nevyzerá prirodzene. Práve tým ju vždy predčila jej švagriná Kate Middleton, ktorá si dokázala získať ľudí na svoju stranu. Marklovej slzy sú preto podľa mnohých falošné a v skutočnosti to podľa tejto skupiny iba hrá na kameru, aby udrela na citlivú stránku divákov.
Zamračená a prísna celá rodina, vrátane Kate?
Zlepšenie rodinných vzťahov v nedohľadne. Prvé zábery z nového dokumentu odhalili, že sa manželia opäť nevyhnú ani prepieraniu špinavej bielizne z kráľovského dvora. Najmä po rozhovore s Oprah Winfrey si pohnevali mnohých ľudí práve kvôli tomu, že vytiahli klebety o ich blízkych, ktoré sa nakoniec neskôr vo veľkej miere vyvrátili. Teraz sa opäť upriamuje pozornosť na členov rodiny, ktorí sa mihli i v novej ukážke. Aj v tomto prípade nechýba jeden manipulatívny prvok.
V dokumente zverejnili fotografiu Kate a Williama, na ktorej vyzerajú skleslo.
Pritom z tej istej akcie je aj fotodokumentácia, na ktorej sršia dobrou náladou.
Meghan sa už aj predtým navážala do svojej švagrinej, ktorej to však na popularite vôbec neubralo. Aj preto teraz znova riskuje, že keď sa pustí do jej kritiky, mnohí ju kvôli tomu zavrhnú.
Keďže je viac ako jasné, že sa nevyhnú rozoberaniu rodinných vzťahov, opäť nedôjde k upokojeniu napätia medzi nimi a zvyškom blízkych. William a jeho otec sa na nich už predtým veľmi hnevali a takéto ostré vyjadrenia ich komunikácii istotne vôbec nepomôžu.
Kto vie skutočnú pravdu?
Na záver jedného z trailerov sa objaví princ Harry, ktorý hovorí o tom, že nikto nepozná úplnú pravdu, ale oni dvaja áno. Ako však poznamenali aj odborníci na kráľovskú rodinu, nie je to tak úplne pravda. V dokumente porozprávajú len svoj uhol pohľadu a ani oni sami nemôžu tušiť, či je skutočne ten najsprávnejší.
Navyše keď má s nimi Netflix podpísané exkluzívne zmluvy, je pochopiteľné, že nepôjdu proti nim a v dokumente sa nepozrú na pravdivosť ich výrokov. Harry a Meghan teda pripravili pre rodiny nečakaný vianočný darček, ktorý by si snáď z úcty k svojim blízkym mohli odpustiť.
Ani dátum nebol náhodný
Náhodou zrejme nebol ani dátum uverejnenia traileru, keďže si Meghan s Harrym vybrali práve deň, kedy sa po 9 rokoch vrátila Kate s Williamom do USA, kde mali počas návštev zažiariť, a švagrovci ich takto možno chceli zatieniť, odpoveďou im však môžu byť aj tieto dnes zverejnené zábery samej princeznej a princa, ktoré sme ešte nevideli:
Nuž tak, či sa Meghan s Harrym ich zámer podaril, ťažko povedať, keďže princezná z Walesu spolu s manželom bola aj tak bola neprehliadnuteľnou na červenom koberci, pozrite si ten deň vo videu (zdroj, reuters):
Pozrite si viac záberov z tohto dokumentu, na ktorý už všetci netrpezlivo čakajú: